Diari Oficial de la Generalitat Valenciana


Sumari del DOGV 6829, del 30-07-2012 (2012/7493)

Notificació de l'informació prèvia, en relació amb l'inici del procediment de regularització o d'extinció de la Fundación Aro de la Comunitat Valenciana.
---------------------------------------------------------------------------------------------------------------------------------------------------------

### Dades del document

Número de DOGV
:   6829

Data del DOGV
:   30-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7493


Organisme emissor
:   Conselleria de Justícia i Benestar Social

Tipus de document
:   Anunci

Notificació de l'informació prèvia, en relació amb l'inici del procediment de regularització o d'extinció de la Fundación Aro de la Comunitat Valenciana. [2012/7493]  
Per acord de la Secretaria Autonòmica de Justícia de data 3 de maig de 2012 s'ha disposat l'obertura d'un període d'informació prèvia en relació amb els extrems que a continuació s'exposen.  
A la vista de les dades que es troben en el Registre de Fundacions de la Comunitat Valenciana, es desprén que la Fundación Aro de la Comunitat Valenciana no ha presentat comptes ni pressupostos econòmics anuals des de 2010. Així mateix, no hi ha constància del funcionament de la Fundació, ni del compliment dels seus fins fundacionals, per això, és obligada per les disposicions legals en la matèria: Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol i la Llei 50/2002, de 26 de desembre, de Fundacions.  
Tampoc consta sol·licitud ni documentació acreditativa que pogueren justificar, si és el cas, les circumstàncies ressenyades anteriorment, per trobar-se la Fundació immersa en algun procediment de modificació estatutària, fusió o extinció d'esta.  
Les dites omissions, que afecten el funcionament del Registre de Fundacions, fan procedent que este Patronat inicie els tràmits necessaris per a regularitzar la seua situació, o, si a això pertocara, sol·licitar la seua extinció d'acord amb allò que s'ha establit per la normativa; podent-se, si no n'hi ha, instar-se pel Protectorat la corresponent resolució judicial d'extinció.  
Per no haver-se pogut practicar la notificació personal d'este acte administratiu, es publica este en el Diari Oficial de la Comunitat Valenciana, així com en el tauler d'edictes de l'Ajuntament en el seu últim domicili, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, indicant-se que a l'efecte del seu coneixement íntegre i la seua constància, l'interessat, podrà personar-se en el termini de deu dies, a comptar des de l'endemà de la publicació d'este anunci en el Diari Oficial de la Comunitat Valenciana, o de l'exposició en el tauler d'edictes de l'Ajuntament corresponent, en el Servici d'Entitats Jurídiques de la Conselleria de Justícia i Benestar Social, plaça de Sant Nicolau, número 2, de València.   
  
Així mateix, es concedix un termini de quinze dies, comptats a partir de l'endemà de la present publicació o de la personació, si és el cas, perquè d'acord amb l'article 84 de la Llei de Règim Jurídic de les Administracions Públiques i del Procediment Administratiu Comú, es puga al·legar i presentar els documents o justificacions que es considere convenients.  
  
Interessat: Fundación Aro de la Comunitat Valenciana  
Últim domicili conegut: carrer Roll del Colmer número 7 - Rafelbunyol (46974)  
Acte: informació prèvia en relació amb l'inici del procediment de regularització registral o d'extinció de la Fundació.  
  
València, 30 de maig de 2012.- El secretari autonòmic de Justícia: Antonio Gastaldi Mateo.